Da uaboarische Kriminoihaptkommissar Anton Wölk (Thomas Unger) is fia unkonventionelle Methodn bekannt. Da gschamige Kriminoikommissar Robert Bähr (Jan Dose) is a Preiß, wo aus Osnabrück zuagroast is. Scho alloa wega da Heakunft gibt’s zwischa de zwoa Kriminala imma wieda Knatsch. De Stootsanwäitin Claudia Wölk (Franziska Schlattner) is an Anton sei zuakinftige Ex-Ehefrau. Ia Vorgsetzta, da Obastootsanwoit Dr. Helmut Wetzel (Holger Daemgen), steht af de attraktive Juristin. Da Spuansichara Peter Falk (Tim Wilde), dea wo si fian wichtigstn Mo im Team hoid, und da Polizeiobamoasta Franz Obermayr (Christoph Stoiber) komplettian as Eamittlateam. Da Obermayr tadad gean wos mid da gschwätzign, oba heaznsguadn Sekretärin Marianne Zaglmann (Sara Sommerfeldt) ofonga; de intressiad si oba bloß fian Obastootsanwoit Wetzel.